NACRT

KLASA: 810-01/21-01/09

URBROJ: 2140/01-01-21-

Krapina, ­­­

 Temeljem članka 17. stavka 1. alineje 1. Zakona o sustavu civilne zaštite („Narodne novine“, broj 82/15., 118/18., 31/20. i 20/21.), članka 48. stavka 1. i 2. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“, broj 66/21.) članka 17. stavka 1. alineje 21. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13., 13/18., 5/20., 10/21., 15/21 – pročišćeni tekst), Županijska skupština Krapinsko-zagorske županije, na \_\_\_ sjednici održanoj dana \_\_. \_\_\_2021. godine usvaja

**GODIŠNJU** **ANALIZU STANJA SUSTAVA CIVILNE ZAŠTITE**

 **NA PODRUČJU KRAPINSKO-ZAGORSKE ŽUPANIJE ZA 2021. GODINU**

1. **UVOD**

 Člankom 17. Zakona o sustavu civilne zaštite („Narodne novine“, broj 82/15., 118/18., 31/20. i 20/21.) propisano je da predstavnička tijela jedinica lokalne i područne (regionalne) samouprave u postupku donošenja proračuna razmatraju i usvajaju godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje a svake četiri godine i smjernice za organizaciju i razvoj sustava civilne zaštite. Smjernice za organizaciju i razvoj sustava civilne zaštite Krapinsko-zagorske županije za razdoblje od 2020.-2023. godine Županijska skupština Krapinsko-zagorske županije usvojila je 10. prosinca 2020. godine. („Službeni glasnik Krapinsko-zagorske županije“, broj 52/19.)

Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihova donošenja („Narodne novine“, broj 66/21.) godišnja analiza i godišnji plan razvoja sustava civilne zaštite jedinica lokalne i područne (samouprave) s financijskim učincima za trogodišnje razdoblje svrstani su u planske dokumente u području civilne zaštite te je člankom 58. spomenutog Pravilnika propisano da se tijekom mandatnog razdoblja za koje se smjernice za organizaciju i razvoj sustava civilne zaštite usvajaju, na godišnjoj razini provode analize stanja sustava civilne zaštite kojima se prati realizacija i usklađuju planovi razvoja sustava civilne zaštite do kraja mandatnog razdoblja kao i da se istima prati napredak implementacije ciljeva iz smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

**II. OPĆENITO O SUSTAVU CIVILNE ZAŠTITE**

 Sustav civilne zaštite obuhvaća mjere i aktivnosti kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša od posljedica prirodnih, tehničko-tehnoloških, velikih nesreća i katastrofa, otklanjanja posljedica terorizma i ratnih razaranja.

Temeljne zadaće sustava civilne zaštite jesu prosudba mogućih ugrožavanja i posljedica, planiranje i pripravnost za reagiranje, reagiranje u zaštiti i spašavanju u slučaju katastrofa i velikih nesreća, te poduzimanje potrebnih aktivnosti i mjera za otklanjanje posljedica radi žurne normalizacije života na području na kojem je događaj nastao.

 Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

1. **PLANSKI DOKUMENTI**

Člankom 16. stavkom 2. Zakona o sustavu civilne zaštite propisano je da su jedinice lokalne i područne (regionalne) samouprave dužne jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite. Procjenu rizika od velikih nesreća, na prijedlog izvršnog tijela jedinice donosi predstavničko tijelo, a plan djelovanja civilne zaštite izvršno tijelo jedinice područne (regionalne) i lokalne samouprave. Procjenu rizika od velikih nesreća za područje Krapinsko-zagorske županije KLASA: 810-03/18-01/02, URBROJ: 2140/01-01-19-52, Županijska skupština Krapinsko-zagorske županije donijela je na 17. sjednici održanoj 7. studenog 2019. godine te je ista objavljena na službenim mrežnim stranicama Krapinsko-zagorske županije.

 Do izrade ove Godišnje analize stanja sustava civilne zaštite na području Krapinsko- zagorske županije za 2021. godinu (dalje u tekstu: Analiza) većina jedinica lokalne samouprave donijela je procjenu rizika od velikih nesreća za svoja područja i plan djelovanja civilne zaštite. Prema primljenim izvješćima, vidljivo je da jedinice lokalne samouprave donose dokumente koji proizlaze iz Zakona o sustavu civilne zaštite i organiziraju sustav na svojem području.

 Župan je 10. prosinca 2020. godine donio Plan djelovanja civilne zaštite Krapinsko-zagorske županije, KLASA: 810-01/20-01/01, URBROJ: 2140/01-02-20-7 koji je objavljen na službenim stranicama Krapinsko-zagorske županije.

 Vanjski plan civilne zaštite Krapinsko-zagorske županije u slučaju nesreća koje uključuju opasne tvari za područje postrojenja Skladište i pretakalište naftnih derivata Zabok, operatera „Tifon“ d.o.o. KLASA: 810-03/19-01/02, URBROJ: 2140/01-02-21-27, župan je donio 22. travnja 2021. godine i isti je objavljen na službenim stranicama Krapinsko-zagorske županije.

Županijska skupština Krapinsko-zagorske županije je na 24. sjednici održanoj 15. prosinca 2020. godine usvojila Godišnji plan razvoja sustava civilne zaštite na području Krapinsko-zagorske županije za 2021. godinu s financijskim učincima za trogodišnje razdoblje („Službeni glasnik Krapinsko-zagorske županije“, broj 59b/20.)

1. **OPERATIVNE SNAGE SUSTAVA CIVILNE ZAŠTITE KRAPINSKO- ZAGORSKE ŽUPANIJE**

 Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“, broj 75/16.) Krapinsko-zagorska županija vodi evidenciju članova Stožera civilne zaštite Krapinsko-zagorske županije. Nadalje, temeljem istog Pravilnika, Krapinsko-zagorska županija, podatke o vrstama i broju pripadnika operativnih snaga zaprimljene od operativnih snaga objedinjava, nadopunjuje podatcima koje izrađuje samostalno te dostavlja područnim uredima središnjeg tijela državne uprave nadležnog za poslove civilne zaštite najkasnije do 31. prosinca svake godine. Od strane Službe civilne zaštite Krapina, u Krapini je 12. studenog 2021. godine održano osposobljavanje čelnika jedinica lokalne samouprave za obavljanje poslova civilne zaštite te je sudjelovalo svih 11 čelnika koji do sada nisu bili osposobljeni.

 **IV.1. Stožer civilne zaštite Krapinsko-zagorske županije i stožeri civilne zaštite jedinica lokalne samouprave na području Krapinsko-zagorske županije**

 Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama koje sukladno članku 23. stavku 1. Zakona o sustavu civilne zaštite i sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj: 126/19. i 17/20.) odlukom osniva izvršno tijelo jedinice lokalne i područne (regionalne) samouprave nakon svakih lokalnih izbora najkasnije u roku od 30 dana od dana stupanja na dužnost. Načelnik, zamjenik načelnika i članovi stožera imenuju se iz reda predstavnika operativnih snaga sustava civilne zaštite, upravnih tijela jedinica područne (regionalne) samouprave i drugih osoba od osobite važnosti za sustav civilne zaštite jedinice. Radom istog rukovodi načelnik stožera, a u slučaju velike nesreće rukovođenje preuzima župan.

Sukladno navedenom, župan je dana 18. lipnja 2021. godine donio Odluku o osnivanju i imenovanju načelnika, zamjenice načelnika i članova Stožera civilne zaštite Krapinsko-zagorske županije („Službeni glasnik Krapinsko-zagorske županije“, broj 27/21. i 36/21.). Imenovano je 14 članova i članica, a načelnikom je imenovan Stjepan Skuliber, predsjednik Vatrogasne zajednice Krapinsko-zagorske županije.

S obzirom na epidemiju koronavirusa SARS-CoV-2, u radu Stožera civilne zaštite Krapinsko-zagorske županije, prema potrebi sudjeluju epidemiolozi, infektolog te pročelnice upravnih tijela županije nadležnih za zdravstvo, socijalnu politiku, branitelje, civilno društvo i mlade; obrazovanje, kulturu, sport i tehničku kulturu; gospodarstvo, poljoprivredu, turizam, promet i komunalnu infrastrukturu.

 Stožer civilne zaštite Krapinsko-zagorske županije djeluje sukladno Poslovniku o radu Stožera civilne zaštite Krapinsko-zagorske županije („Službeni glasnik Krapinsko-zagorske županije“, broj 13/16.).

 U 2021. godini, do kraja studenog, Stožer civilne zaštite Krapinsko-zagorske županije održao je 7 sjednica od kojih su 3 bile u prijašnjem, a 4 u novome sazivu. U prijašnjem sazivu, održano je 36 sjednica. Na sjednicama je razmatrana epidemiološka situacija te načini organiziranja prvenstveno zdravstvenog, a zatim i obrazovnog sustava, stanja pri pružateljima pojedinih usluga iz sustava socijalne skrbi i ostala pitanja povezana sa sprečavanjem širenja koronavirusa.

 Kroz čitavu godinu, objedinjavani su zapisnici o provođenju mjera za pokretanje gospodarskih i drugih djelatnosti u uvjetima epidemije jedinica lokalne samouprave te su isti dostavljani nadležnim tijelima. Sukladno Uputi Stožera civilne zaštite Republike Hrvatske KLASA: 810-06/21-01/28, URBROJ: 511-01-300-21-47 od 19. ožujka 2021. godine, Stožeru civilne zaštite Republike Hrvatske, jednom tjedno prosljeđivani su podaci o broju turista koji borave na području Krapinsko-zagorske županije. Stožeru civilne zaštite Republike Hrvatske u veljači je upućen prijedlog temeljem kojeg je isto tijelo donijelo Odluku o dopuni Odluke o uvođenju nužnih epidemioloških mjera za područje Krapinsko-zagorske županije („Narodne novine“, broj 14/21.), a koja dopuna se odnosila na nužnu mjeru vezanu za posjete korisnicima pružatelja socijalne usluge smještaja starijih i nemoćnih osoba te određenih drugih kategorija korisnika socijalnih usluga i korisnicima stacionara ustanova za zdravstvenu njegu. U travnju je Stožeru civilne zaštite Republike Hrvatske upućen prijedlog temeljem kojeg je donesena Odluka o uvođenju nužne epidemiološke mjere za područje Krapinsko-zagorske županije („Narodne novine“, broj 44/21.) kojom je propisano obvezno korištenje maski za lice ili medicinskih maski na otvorenim prostorima na kojima se očekuje veći protok ljudi. Stožeru civilne zaštite Republike Hrvatske, u ožujku je upućena obavijest vezano za održavanje sjednica skupština dobrovoljnih vatrogasnih društava u uvjetima epidemije, sa zamolbom da se razmotri propisivanje izuzeća vezano za ograničavanje broja sudionika na sjednicama skupština istih kako bi društva mogla djelovati u skladu s propisima o vatrogastvu i udrugama.

 Temeljem Uvjeta za korištenje školskih sportskih dvorana od strane vanjskih korisnika Hrvatskog zavoda za javno zdravstvo, na zahtjev ravnatelja školskih ustanova izdavane su suglasnosti za korištenje školskih sportskih dvorana od strane vanjskih korisnika, a sukladno odlukama Stožera civilne zaštite Republike Hrvatske, Stožer civilne zaštite Krapinsko-zagorske županije izdavao je odobrenja za održavanje sportskih natjecanja uz prisustvo gledatelja. Stožer civilne zaštite Krapinsko-zagorske županije, u skladu s kretanjem epidemiološke situacije, u veljači je obavijestio Ministarstvo zdravstva o prestanku potrebe privremenog pružanja zdravstvene skrbi oboljelima od koronavirusa u tzv. „sekundarnim centrima“ – u dijelu objekta Specijalne bolnice za medicinsku rehabilitaciju Krapinske Toplice i u dijelu objekta Specijalne bolnice za medicinsku rehabilitaciju Stubičke Toplice, dok je u travnju ponovo bilo uspostavljeno privremeno pružanje skrbi u dijelu objekta Specijalne bolnice za medicinsku rehabilitaciju Krapinske Toplice. S obzirom na ponovno pogoršanje situacije, 5. studenog 2021. godine, Ministarstvu zdravstva je upućen zahtjev za donošenje odluke o ponovnoj uspostavi tzv. „sekundarnog centra“ o čemu je Ministarstvo zdravstva 23. studenog 2021. godine donijelo Odluku o privremenom pružanju zdravstvene skrbi oboljelima od bolesti COVID-19 uzrokovane virusom SARS-CoV-2 u dijelu objekta Specijalne bolnice za medicinsku rehabilitaciju Krapinske Toplice.

 Stožer civilne zaštite Krapinsko-zagorske županije održao je sjednicu na inicijativu Ravnateljstva civilne zaštite vezano uz utvrđivanje statusa izrade procjene rizika od velikih nesreća na lokalnoj i područnoj razini te procjene stanja organiziranosti, osposobljenosti i opremljenosti snaga sustava civilne zaštite u jedinicama lokalne i područne samouprave te tematsku sjednicu povodom donošenja Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini, na kojoj je razmatrano stanje zaštite od požara na području Krapinsko-zagorske županije, donijet Plan aktivnog uključenja svih subjekata zaštite od požara na području Krapinsko-zagorske županije s lokalitetima i prostorima za uspostavu odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara te Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini na području Krapinsko-zagorske županije.

 1. ožujka 2021. godine, povodom Međunarodnog dana civilne zaštite održana je izvještajno-radna sjednica Stožera civilne zaštite Krapinsko-zagorske županije na kojoj su operativne snage predstavile svoj rad te su dodijeljene zahvalnice za doprinos u borbi protiv koronavirusa.

Osim na sjednicama, članovi i članice Stožera su u svakodnevnom kontaktu putem e-maila, telefona i Viber grupe, a u svrhu izvještavanja javnosti, svakodnevno se objavljuju pisana priopćenja te održavaju tjedne konferencije za tisak.

 Putem službene e-mail adrese i telefonski, osigurana je komunikacija između Stožera civilne zaštite Krapinsko-zagorske županije, građana, stožera jedinica lokalne samouprave te drugih dionika.

Sukladno Zakonu o sustavu civilne zaštite, i sve jedinice lokalne samouprave su nakon provedenih izbora imenovale stožere civilne zaštite koji kontinuirano provode nadzore nad provođenjem mjera za pokretanje gospodarskih i drugih djelatnosti te ostale nadzore koji proizlaze iz odluka koje donosi Stožer civilne zaštite Republike Hrvatske i preporuka Hrvatskog zavoda za javno zdravstvo.

 **IV.2. Operativne snage vatrogastva**

 Na području Krapinsko-zagorske ustrojena su i operativno djeluju 82 dobrovoljna vatrogasna društva, od čega su četiri u gospodarstvu. U Vatrogasnu zajednicu Krapinsko-zagorske županije udružene su sve gradske i općinske vatrogasne zajednice, njih 13, a 26 dobrovoljnih vatrogasnih društava direktno. Na području svake od jedinica lokalne samouprave ustrojeno je i djeluje najmanje jedno dobrovoljno vatrogasno društvo. Temeljem članka 23. Zakona o vatrogastvu („Narodne novine“ broj, 125/19.) na području Krapinsko-zagorske županije trebalo je osnovati 7 vatrogasnih zajednica općina i gradova. Do sada je osnovana jedna.

 Na području Krapinsko-zagorske županije djeluju dvije javne vatrogasne postrojbe: Javna vatrogasna postrojba Grada Krapine koja ima 21 djelatnika i Zagorska javna vatrogasna postrojba sa sjedištem u Zaboku koja ima 50 djelatnika, od kojih je u Mariji Bistrici i Klanjcu dislocirano po 9 djelatnika. Javne vatrogasne postrojbe udružene su u Vatrogasnu zajednicu Krapinsko-zagorske županije, a interveniraju na cijelom području Krapinsko-zagorske županije.

 U okviru Zagorske javne vatrogasne postrojbe, u njenom sjedištu u Zaboku djeluje Vatrogasni operativni centar kao mjesto za zaprimanje svih poziva za intervencije vatrogasnog karaktera i mjesto na kojem se određuje koje će postrojbe izaći na intervenciju. Vatrogasni operativni centar također koordinira i postupa po zapovjedi županijskog vatrogasnog zapovjednika, sukladno obavezama i ovlastima iz Zakona o vatrogastvu, u slučajevima angažiranja drugih službi i tehnike i vodi cjelovitu bazu podataka o vatrogasnim intervencijama.

 Ukupni operativni sastav vatrogasnih postrojbi na razini cijele Krapinsko-zagorske županije (osposobljeni i s liječničkim uvjerenjem) čine 1682 člana.

 Zbog okolnosti vezanih uz pandemiju COVID-19 tijekom godine se nisu održavala osposobljavanja i trenutno u tijeku 5 osposobljavanja za zvanje „vatrogasac“ za 125 polaznika.

 Iz istog razloga ove godine nisu održane sve predviđene vatrogasne vježbe po vatrogasnim društvima, kao ni zajednička vježba sa Gasilskom zvezom Šmarje pri Jelšah, a održane su vatrogasne vježbe u Đurmancu, Petrovskom, Mariji Bistrici, Humu na Sutli i Klanjcu.

 Do kraja listopada 2021. godine, na području Krapinsko-zagorske županije bilo je 527 intervencija od čega 237 požara, 232 tehničkih i 58 ostalih intervencija (u čitavoj 2020. godini bilo je ukupno 585 intervencija od čega 199 požara, 351 tehnička i 35 ostalih intervencija).

 U mjesecu listopadu 2021. godine, ukupno je u upotrebi 229 vatrogasnih vozila, od čega 39 malih navalnih vozila, 33 autocisterne, 10 vozila za šumske intervencije, 86 kombi vozila, 3 autoljestve, 2 hidraulične platforme i 56 ostalih vozila.

 U vremenu od 24. lipnja do 22. rujna ove godine, pripadnici vatrogasnih društava iz Krapinsko-zagorske županije bili su raspoređeni na dislokaciju u Božavi na Dugom otoku. U sedam smjena bio je angažiran 21 vatrogasac, 14 iz Javne vatrogasne postrojbe Grada Krapina i 7 iz dobrovoljnih vatrogasnih društava. Na dislokaciji su bila angažirana 3 vozila: šumsko i terensko vozilo Javne vatrogasne postrojbe Grada Krapina i navalno vozilo dobrovoljnog vatrogasnog društva Zlatar.

 Vatrogasne snage uključene su u provođenje aktivnosti za sprječavanje širenja epidemije bolesti COVID 19 još od ožujka 2020. godine te su sudjelovale u intervencijama pri sanaciji šteta nastalih potresom u prosincu 2020. godine. Na području Krapinsko-zagorske županije bilo je 130 intervencija. Na području Sisačko-moslavačke županije, u razdoblju od 29. prosinca 2020. do 24. siječnja 2021. godine bilo je angažirano 130 vatrogasaca, autoljestve, autoplatforme, autocisterne, zapovjedno vozilo i kombi vozila.

 Tijekom 2021. godine, Vatrogasna zajednica Krapinsko-zagorske županije pomogla je nabavu vatrogasnih vozila i opreme za dobrovoljna vatrogasna društva, tako da je do kraja listopada nabava vatrogasnih vozila sufinancirana s 51.254,00 kune, uređenje vatrogasnih spremišta s 22.000,00 kuna, a za 10.000,00 kuna nabavljena je ili sufinancirana nabava vatrogasne opreme.

 Temeljem Ugovora o izravnoj dodjeli financijskih sredstava za financiranje djelatnosti Vatrogasne zajednice Krapinsko-zagorske županije u 2021. godini od 14. siječnja 2021. godine, za redovno financiranje djelatnosti Vatrogasne zajednice Krapinsko-zagorske županije u 2021. godini doznačeno je 1.000.000,00 kuna.

 U 2021. godini, za potrebe opremanja Javne vatrogasne postrojbe Grada Krapine i Zagorske javne vatrogasne postrojbe, Krapinsko-zagorska županija nabavila je 65 vatrogasnih kaciga ukupne vrijednosti 182.000,00 kuna, 65 pari vatrogasnih rukavica ukupne vrijednosti 45.500,00 kuna i isto toliko pari vatrogasnih čizama ukupne vrijednosti 106.031,25 kuna. Sporazumom o financiranju opremanja vatrogasnih snaga iz siječnja 2021. godine, Krapinsko-zagorska županija osigurala je i 27.463,75 kuna za nabavu 2 kompleta specijalnih alata namijenjenih za tehničke intervencije spomenutih javnih vatrogasnih postrojbi (isporučen po jedan komplet po postrojbi). Ukupna vrijednost donacija je 360.995,00 kuna.

 Kako je u 2020. godini Krapinsko-zagorska županija financirala nabavu 41 kompleta vatrogasnih odjela za pripadnike javnih vatrogasnih postrojbi, ukupne vrijednosti 258.674,13kuna, u posljednje dvije godine županijskim sredstvima unaprijeđena je operativna spremnost pripadnika javnih vatrogasnih postrojbi.

 **IV.3. Društvo Crvenog križa Krapinsko-zagorske županije**

Društvo Crvenog križa Krapinsko-zagorske županije je humanitarna, neprofitna organizacija koja programske djelatnosti i zadaće ostvaruje neposredno kroz rad gradskih društava Crvenog križa (Donja Stubica, Klanjec, Krapina, Pregrada, Zabok i Zlatar). Društvo Crvenog križa Krapinsko-zagorske županije vrši edukaciju djelatnika i volontera Crvenog križa za sve djelatnosti, pripremu, edukaciju i opremanje za djelovanje u katastrofama i rješava pitanja od zajedničkog interesa kroz ciljane programe i zajedničke akcije.

 Prethodnih godina, Hrvatski Crveni križ ustrojio je županijske i gradske interventne timove s ciljem osposobljavanja i educiranja što više ljudi za učinkovit i pravovremeni odgovor na izvanredne situacije. Od strane Hrvatskog Crvenog križa, svi interventni timovi umreženi su na nacionalnoj razini tako da će u slučaju velikih nesreća i katastrofa na koje lokalna zajednica ne može adekvatno odgovoriti, timovi biti mobilizirani i poslani u pomoć na pogođeno područje čime se osigurava mogućnost sudjelovanja nekoliko stotina ljudi koji su osim općeg prošli i specijalistička usavršavanja (procjena situacije, prva pomoć, služba traženja, psihosocijalna podrška, podizanje naselja i organizacija smještaja, voda i sanitacija, spašavanje iz poplava i drugo). Edukacije za Županijski interventni tim provode se od 2011. godine, a svako gradsko društvo sudjelovalo je s nekoliko volontera i djelatnika tako da je osnovnu edukaciju završilo 40 osoba iz gradskih društava Donja Stubica, Klanjec, Pregrada, Zabok i Zlatar te još 45 djelatnika i volontera Gradskog interventnog tima Krapina. Gradski interventni tim Krapina ujedno je i najbolje opremljen. Županijski interventni tim posjeduje djelomično dostatnu opremu i oslanja se na ljudske i materijalne resurse Gradskog društva Crvenog križa Krapina. Gradski interventni tim raspolaže s: 4 šatora različitih dimenzija, pumpom i 2 boce za napuhavanje šatora, dva grijača i elektromaterijalom za šatore, kuhinjskim priborom za šator za 100 osoba, priborom za jelo s čuturicama za 74 osobe, 12 stolova, 16 klupa, 5 paviljona, 14 plastičnih stolica, 41 krevetom za kampiranje, 20 kompleta posteljine, 20 madraca, 22 ležaljke, 100 deka, 18 podmetača vreća za spavanje, 39 vreća za spavanje, 3 agregata, pročistačem vode, 10 radio stanica, 2 dvogleda, megafonom, 4 ručne šprice za dezinfekciju, kanistrima, crijevima i rezervoarima za vodu, torbicama prve pomoći te materijalom i opremom za prvu pomoć, 3 daske za imobilizaciju kralježnice, 11 komada nosila, 80 kompleta uniformi, 17 kaciga, 40 pari čizama, setom oruđa te automobilima: Dacia Dokker, Dacia Duster, Dacia Sandero i Reanult Master L3H3 (vozilo za komunikaciju i potporu), motorom Gilera Runner SP 50, aluminijskim čamcem Marine 45OU s motorom Mercury 25 s prikolicom, lakom prikolicom, navigacijskom opremom, prslucima i kacigama za vodu, isušivačima zraka, pumpom za vodu te ostalom opremom. Županijski interventni tim raspolaže s: 4 šatora 30m² i 2 šatora 16m², 50 komada sklopivih, 45 poljskih i 100 metalnih kreveta, 80 madraca, radio uređajem, agregatom na benzin, *powermoon* rasvjetnim LED tornjem, 4 kompleta rasvjete i „elektrike“ za šator, 40 vreća za spavanje, 7 isušivača zraka, 10 termos posuda različitih zapremnina, 130 jastuka, 180 jastučnica, 130 plahti, 100 ručnika, 130 popluna, 230 deka, 35 uniformi, 6 kaciga, 1000 setova za jelo, 10 setova stolova i klupa, vozilom Renault Trafic 8+1 i vozilom Dacia Sandero Stepway. Svakako valja istaknuti jedinstveno zapovjedno vozilo Renault Master L3,8H3 za komunikaciju i potporu koje je izvrsno opremljeno, a namijenjeno je za prijevoz osoba i opreme te kao zapovjedni prostor uslijed velikih prirodnih, ekoloških, tehnoloških i drugih nesreća s posljedicama masovnih stradanja i/ili epidemija.

 Svi ravnatelji gradskih društava Crvenog križa prošli su osposobljavanje za članove stožera civilne zaštite.

 U studenom i prosincu 2020. godine, za potrebe zdravstvenih ustanova Krapinsko-zagorske županije (testiranje, presvlačenje zdravstvenih djelatnika) postavljeno je 7 šatora ukupne vrijednosti 133.000,00 kuna.

Uz navedeno, sva gradska društva Crvenog križa provode neke od aktivnosti na području socijalne skrbi kao što je pružanje usluga pomoći u kući za starije osobe, dostava obroka, dnevni boravak, usluge lokalnog prijevoza i psiho-socijalna pomoć za starije osobe, posudionica ortopedskih pomagala, prikupljanje i raspodjela humanitarne pomoći, klub dijabetičara, klub liječenih alkoholičara, savjetovalište za mlade i obiteljsko savjetovanje te ostale aktivnosti od velike važnosti za ranjive kategorije društva, a čime se u velikoj mjeri potiče i stvaranje mreže volontera koji su važan i od Zakona o sustavu civilne zaštite prepoznat dio sustava civilne zaštite.

 Volonteri i djelatnici svih društava Crvenog križa s područja Krapinsko-zagorske županije angažirani su na pružanju pomoći stanovništvu stradalom u potresu iz prosinca 2020. godine na području Krapinsko-zagorske i Sisačko-moslavačke županije. Već prvog dana, organiziran je tim od 7 članova za pružanje pomoći u Petrinji te su sva gradska društva sudjelovala u volontiranju – od 29.12. 2021. do danas, 75 volontera odradilo je preko 6500 sati na pogođenom području. Za osobe koje su bile smještene u Blue Sun Hotelu Kaj u Mariji Bistrici, sva gradska društva sudjelovala su s pomoći u namirnicama za pripremu obroka.

 Od 2015. godine pa do danas, Društvo Crvenog križa Krapinsko-zagorske županije putem Hrvatskog Crvenog križa povremeno osigurava nužnu humanitarnu pomoć za osobe zatečene u ilegalnom prelasku granice (hrana, odjeća) za što je, u 2021. godini do sada izdvojeno 7.017,77 kuna.

 Od 9. do 12. rujna 2021., Društvo Crvenog križa Krapinsko-zagorske županije sudjelovalo je u Nacionalnoj vježbi „Jastrebarsko 2021“, na temu potresa, s Interventnim timom od 4 člana.

 Temeljem Ugovora o izravnoj dodjeli financijskih sredstava za financiranje djelatnosti Hrvatskog Crvenog križa, Društva Crvenog križa Krapinsko-zagorske županije u 2021. godini, za financiranje djelatnosti Društva Crvenog križa Krapinsko-zagorske županije, u Proračunu Krapinsko-zagorske županije za 2021. godinu osigurana su sredstva u iznosu 465.000,00 kuna. Temeljem Naloga o aktivaciji operativnih snaga društava Crvenog križa s područja Krapinsko-zagorske županije, društvima Crvenog križa u 2021. godini isplaćene se 9.395,23 kune, od čega se 4.174,42 kune odnose na troškove podjele vode na GP Macelj, kada je, zbog provođenja protuepidemijskih mjera, došlo do stvaranja većih gužvi. Krapinsko-zagorska županija osigurala je i sredstva u iznosu od 41.893,42 kune za nabavu namirnica te je Društvo Crvenog križa Krapinsko-zagorske županije pripremilo 200 paketa humanitarne pomoći za stanovništvo stradalo u potresu koji su podijeljeni prilikom posjete predstavnika Krapinsko-zagorske županije Petrinji, Glini i Sisku, u mjesecu siječnju.

 **IV.4. Hrvatska gorska služba spašavanja Stanica Zlatar Bistrica**

Hrvatska gorska služba spašavanja je specijalizirana nacionalna, stručna, humanitarna i neprofitna udruga koja na području jedinica lokalne (područne) samouprave, sukladno članku 4. Zakona o Hrvatskoj gorskoj službi spašavanja („Narodne novine“, broj 79/06. i 110/15.) osniva stanice na temelju zajednički utvrđenog interesa između jedinica lokalne i područne (regionalne) samouprave i Hrvatske gorske službe spašavanja. Područje Krapinsko-zagorske županije pokriva Stanica Zlatar Bistrica sa sjedištem u Zlatar Bistrici. Člankom 25. spomenutog Zakona propisano je i da su iste jedinice dužne s Hrvatskom gorskom službom spašavanja sklopiti sporazum kojim će urediti načine i uvjete za financiranje stanice. Sporazumi su zaključeni sa svim jedinicama lokalne samouprave i Krapinsko-zagorskom županijom.

 Stanica Zlatar Bistrica ima 36 članova, od čega 14 gorskih spašavatelja (pripadnici osposobljeni za samostalno djelovanje), 14 spašavatelja (pripadnici službe sa položenim minimalno jednim, a maksimalno tri temeljna tečaja) i 8 pripravnika (pripadnici službe sa položenim tečajem iz prve pomoći u neurbanim sredinama). Stanica Zlatar Bistrica raspolaže specijalistima unutar ili izvan Hrvatske gorske službe spašavanja tako da su među članovima: 2 liječnika, vodič potražnog psa, 2 pripadnika s licencom ITLS-a (*international trauma life support*), pripadnik s licencom PITLS-a (*pediatric international trauma life support*), 9 pripadnika s licencom SRT (spašavanje iz poplava i divljih voda), 10 pripadnika osposobljenih za vođenje potražnih akcija, 3 pripadnika osposobljena za kartografiju kod potražnih akcija, 2 učitelja skijanja i 2 operatora bespilotne letjelice i letač spašavatelj.

 Kroz projekt Sigurna HR opremljen je interventni tim od 9 pripadnika za slučaj potresa. Uz pripadnike tima kroz projekt je predviđeno i osposobljavanje vođe tima, kartografa i operatera bespilotne letjelice, kao i potražnog tima sa psom i vodičem.

 Do kraja listopada 2021. godine, pripadnici Stanice Zlatar Bistrica pozvani su i/ili su sudjelovali u sljedećim akcijama i dežurstvima:

|  |  |  |  |  |
| --- | --- | --- | --- | --- |
| **Red.****br.** | **Područje** | **Tip akcije** | **Broj članova** | **Ishod** |
| 1. | Petrinja – 13 dana (1., 2.,5., 6., 7., 8., 11., 12., 13., 16. siječnja, 3., 4., 20. veljače 2021..) | Potres | 34 | Svi zadaci uspješno odrađeni.  |
| 2. | Ivanščica 9.1.2021. | Pružanje prve pomoći i transport | 2 | Osoba zbrinuta |
| 3. | Paklenica 7.3.2021. | Sigurnost smjerova | 1 | Svi zadaci uspješno odrađeni. |
| 4. | Konjščina-Bočadir 12.3.2021. | Potraga – početni stadij | 1 | Osoba pronađena živa |
| 5. | Medvednica – Lipa 27.3.2021. | Pružanje prve pomoći i transport | 1 | Osoba zbrinuta |
| 6. | Donja Batina 4.-5.4.2021. | Potražna akcija | 23 | Osoba pronađena živa |
| 7. | Lepa Ves 7.4.2021. | Potražna akcija | 16 | Osoba pronađena živa |
| 8. | Hum na Sutli 12.4.2021. | Potražna akcija | 11 | Osoba se sama vratila po dolasku HGSS-a |
| 9. | Ivanščica 25.4.2021. | Potražna akcija i transport | 2 | Osobe pronađene žive |
| 10. | Kraljev Vrh, 4.6.2021. | Spašavanje životinje | 6 | Životinja spašena |
| 11. | Stubičke Toplice, 20.6.2021. | Potražna akcija | 17 | Osoba pronađena živa |
| 12. | Medvednica, 24.7.2021. | Izvlačenje vozila | 3 | Uspješno izvršeno |
| 13. | Stubičke Toplice, 27.7.2021. | Potražna akcija | 11 | Osoba pronađena mrtva |
| 14. | Kraljev vrh, 23.8.2021. | Potražna akcija | 6 | Osobe pronađene žive |
| 15. | Stubičke Toplice, 27.8.2021. | Spašavanje životinje | 4 | Životinja spašena |
| 16. | Zlatar Bistrica, 17.9.2021. | Asistencija policiji – vezano uz migrante | 1 | Svi zadaci uspješno obrađeni. |
| 17. | Zabok, 27.9.2021. | Potražna akcija | 9 | Osoba pronađena mrtva |
| 18. | Krapina, 29.9.-3.10.2021. | Potražna akcija | 20 | Osoba nije pronađena |
| 19. | Konjščina-Jertovec, 4.-6.11.2021. | Potražna akcija  | 18 | Osoba pronađena živa |

 Osim u akcijama spašavanja, potragama i intervencijama, pripadnici Stanice Zlatar Bistrica sudjeluju i na dežurstvima na aktivnostima koje se odvijaju u prirodi, odnosno na neurbanim prostorima kao što su trail, trekk i biciklističke utrke, a ove godine članovi Stanice Zlatar Bistrica dežurali su na WRC Rally utrci (član Stanice bio je koordinator dežurstva za čitavu službu) i na Croatia Rally utrci. Ukupno su članovi sudjelovali na 11 dežurstava.

 Tijekom 2021. godine, kroz 11 tečajeva/ispita osposobljeno je 16 pripadnika Stanice Zlatar Bistrica, pri čemu se, kod nekih ispita, radi o obnovi licence.

 Pripadnici Stanice Zlatar Bistrica tijekom cijele godine sudjeluju u vježbama na razini Stanice, na razini HGSS (državne vježbe) te u međunarodnim vježbama. Kroz 2021. godinu pripadnici Stanice Zlatar Bistrica sudjelovali su u vježbi spašavanja helikopterom, na državnoj ljetnoj vježbi na Dinari, državnoj vježbi SRT (vode i poplave), državnoj vježbi speleospašavanja u jami Njemica na Biokovu, međustaničnoj vježbi terenske vožnje u organizaciji Stanice Samobor. Stanica Zlatar Bistrica je organizirala dvije vježbe na Ivančici, ljetnu i speleološku, a još je preko 50 vježbi održano u svrhu pripreme kandidata za tečajeve i ispite (u prostorima Stanice, umjetnoj stijeni u Donjoj Stubici i na terenu). Jedan pripadnik Stanice sudjelovao je u međunarodnoj vježbi u Tonaleu u Italiji, gdje se sa službama iz Francuske i Poljske obradio scenarij lavine, prema stvarnoj nesreći iz 2017.

 Članovi Stanice sudjeluju u radu županijskog, te gradskih i općinskih stožera civilne zaštite. Jednom mjesečno održavaju se obavezni sastanci na razini Stanice, a predstavnici Stanice sudjeluju na svim važnim sastancima (vijeće stanica, izvršni odbor, kolegij pročelnika) te u radu komisija Hrvatske gorske službe spašavanja. Pročelnik Stanice ujedno je glavni tajnik HGSS, a jedna članica Stanice voditeljica je Odjela kartografije HGSS-a. Godišnje se održi najmanje 12 stručnih sastanaka na kojima sudjeluju svi članovi. Stanica Zlatar Bistrica bavi se prevencijom kroz različita predavanja i edukacije, pa su tako pripadnici stanice ove godine održali predavanja u planinarskim školama prema programu Hrvatskog planinarskog saveza i u Srednjoj školi Bedekovčina (o radu HGSS i opremi koja se koristi pri spašavanju) za završne razrede medicinskog usmjerenja.

 Stanica Zlatar Bistrica raspolaže specijalnom, atestiranom opremom za spašavanje u neurbanim područjima te u slučaju potresa i poplava, odnosno u slučajevima kada većina drugih hitnih službi ne može postupati: 1 osobno i 2 terenska vozila, quad vozilo, kombi vozilo, 2 prikolice (za prijevoz quada i motornih saonica i za prijevoz pasa), motorne saonice, 2 bespilotne letjelice (dron), motorna pila, specijalizirana brdska nosiljka Mariner, 2 specijalizirane nosiljke UT 2000, specijalizirana nosiljka „kliješta“, specijalizirana nosiljka za snježne uvjete „*akja*“, specijalizirana nosiljka za speleo spašavanje, imobilizacijska daska, 3 vakuum madraca (imobilizacijsko sredstvo za cijelo tijelo), 2 seta „*blue splint“* udlaga, 2 AED (defibrilator), liječnički ruksak (sadrži ampularij, lijekove, boce s infuzijom, zavojni materijal, set za intubaciju, pulsni oksimetar i dr.), 4 torbe za prvu pomoć (svaka od njih sadržava imobilizacijski ovratnik, udlage, zavojni materijal, pulsni oksimetar i dr.), 4 boce s kisikom, 10 kramer udlaga, i 5 SAM splint udlaga, 1 stacionarni radio uređaj, 8 prijenosnih radio uređaja, 18 ručnih GPS uređaja, GPS uređaj za vozilo, 10 ručnih radio uređaja tetra, 2 stacionarna uređaja tetra, 2 GPS uređaja za praćenja pasa na terenu, 5 kompleta za speleo spašavanje, 2 kompleta za spašavanje na vodama i poplavama, 2 kompleta za spašavanje paraglajdera sa stabla, 5 pari turnih skija s krznima (omogućuju hodanje po snijegu), puška za prebacivanje užeta na veće udaljenosti, 2 baterijske bušilice za stijenska spašavanja, uže od 200 metara, 5 komada užadi od 100 metara, 4 komada užadi od 50 metara, 4 komada užadi od 60 metara, 30 komada razne pomoćne užadi, vitlo za uže i preko 100 komada raznih sprava i druge specijalizirane opreme koja se koristi za izradu sustava kod spašavanja (karabineri, spuštalice, koloture, gurtne, itd.).

 U 2018. godini započela je izgradnja objekta, namijenjenog za potrebe Stanice Zlatar Bistrica, koja je u završnoj fazi. Za ishođenje uporabne dozvole još je preostalo uređenje okoliša.

 Temeljem Ugovora o izravnoj dodjeli financijskih sredstava za financiranje djelatnosti

Hrvatske gorske službe spašavanja Stanica Zlatar Bistrica u 2021. godini od 3. veljače 2021. godine, Hrvatskoj gorskoj službi spašavanja Stanici Zlatar Bistrica, iz Proračuna Krapinsko-zagorske županije za 2021. godinu doznačene su ukupno 139.642,94 kune, od čega 73.261,94

za financiranje redovne djelatnosti te 66.381,00 kuna za sufinanciranje nabave službenog vozila Toyota Hilux putem financijskog leasinga.

**IV.5.** **Pravne osobe u sustavu civilne zaštite**

Sukladno odredbama Zakona o sustavu civilne zaštite, Županijska skupština je donijela Odluku o određivanju pravnih osoba od interesa za sustav civilne zaštite Krapinsko-zagorske županije („Službeni glasnik Krapinsko-zagorske županije“, broj 23/20.) s ciljem priprema i sudjelovanja u aktivnostima smanjenja rizika od katastrofa, pružanja brzog odgovora na prijetnje i opasnosti te ublažavanja posljedica katastrofa i velikih nesreća. Od zdravstvenih ustanova to su: Zavod za hitnu medicinu Krapinsko-zagorske županije, Zavod za javno zdravstvo Krapinsko-zagorske županije, Dom zdravlja Krapinsko-zagorske županije, Opća bolnica Zabok i bolnica hrvatskih veterana i Specijalna bolnica za medicinsku rehabilitaciju Stubičke Toplice.

 S obzirom na specifičnost i na vrlo važnu ulogu u civilnoj zaštiti u gotovo svih vrstama ugroza, valja istaknuti djelatnost Zavoda za hitnu medicinu Krapinsko-zagorske županije koji sa Hrvatskim zavodom za zdravstveno osiguranje ima sklopljen Ugovor za provođenje djelatnosti hitne medicine za područje Krapinsko-zagorske županije te je sukladno tome ugovoreno 30 timova T1 hitne medicinske službe (po 5 u Krapini, Donjoj Stubici, Zaboku, Zlataru, Pregradi i Mariji Bistrici), 6 timova T2 hitne medicinske službe (po 3 tima u Konjščini i Klanjcu) i 5 timova Medicinsko prijavno-dojavne jedinice u Krapini. Zavod za hitnu medicinu Krapinsko-zagorske županije ima sklopljen ugovor sa Krapinsko-zagorskom županijom o financiranju dodatna 4 tima hitne medicinske službe T1 - u Konjščini i Klanjcu, što je važno pri osiguravanju jednake dostupnosti hitne medicinske pomoći za sve stanovnike Krapinsko-zagorske županije. Timovi rade cijele godine u kontinuitetu od 24 sata dnevno, na način da je u svakoj smjeni po jedan tim, a rad je organiziran u dvije smjene i to od 07-19 i od 19-07 sati. U Medicinsko prijavno-dojavnoj jedinici u Krapini, od 0-24 sata rade po dva disponenta koji zaprimaju pozive za intervenciju s područja cijele Županije i na intervenciju šalju najbliži tim, a uz to daju i medicinske savjete u okviru svojih kompetencija. Zavod za hitnu medicinu Krapinsko-zagorske županije, na dan 31. listopada 2021. godine zapošljavao je 148 djelatnika, od čega 107 zdravstvenih i 41 nezdravstvenog (uključujući vozače hitne medicinske službe).

 U razdoblju od 1. siječnja do 31. listopada 2021. godine, Zavod za hitnu medicinu imao je 20.070 intervencija i 26.295 poziva na broj 194 od kojih se je 25.971 odnosilo na intervencije, medicinske savjete pacijentima i ostale informacije pacijentima. Zavod je opremljen svom opremom sukladno Pravilniku o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine („Narodne novine“ broj 71/16.), a raspolaže s 17 vozila hitne medicinske pomoći, prosječne starosti 4,5 godina. Vezano za suradnju s drugim operativnim snagama civilne zaštite, valja istaknuti suradnju sa Županijskim centrom 112, koji zaprima jedan dio hitnih poziva i prosljeđuje ih Prijavno-dojavnoj jedinici, suradnju s nadležnim vatrogasnim postrojbama prilikom nesreća u kojima je pristup do pacijenata onemogućen (prometne nesreće, utapanja i sl.) kojom prilikom isti pružaju podršku u obavljanju odgovarajućeg postupka, suradnju sa službenicima policijskih postaja na području Krapinsko-zagorske županije. U uvjetima proglašene epidemije bolesti COVID Zavod za hitnu medicinu Krapinsko-zagorske županije donio je niz internih protokola za postupanja za timove hitne medicinske službe i sanitetskog prijevoza, provedena je edukacija djelatnika vezano uz oblačenje i svlačenje zaštitne antivirusne odjeće i obuće, dezinfekciju vozila i zbrinjavanje infektivnog otpada. Djelatnici Zavoda kontinuirano su upoznati sa svim uputama i postupcima Hrvatskog zavoda za javno zdravstvo, Kriznog stožera Ministarstva zdravstva i Stožera civilne zaštite Republike Hrvatske.

 U razdoblju od siječnja do listopada 2021. godine Zavod za hitnu medicinu imao je 12.943 intervencija na terenu od čega 1092 vezane uz COVID-19 intervencije. U promatranom periodu, omjer prijevoza COVID-19 pozitivnih i negativnih pacijenata bio je 80 % (879) u korist pozitivnih pacijenata, dok je u istom periodu 2020. godine udio pozitivnih pacijenata iznosio 27 % (187). Prosjek vremena od primitka poziva do dolaska k pacijentu u 2021. godini trenutno je 16 minuta dok je u 2020. godini bio 16,5 minuta.

 Od bolničkih ustanova, najveće opterećenje zbog epidemijskih uvjeta je bilo na kapacitete Opće bolnice Zabok i bolnice hrvatskih veterana. Od ožujka 2020. godine, do 31. prosinca 2020. godine, bio je hospitaliziran 651 COVID-19 pozitivan pacijent od kojih je preminuo 201 pacijent. U periodu lipanj – rujan 2020. godine nije bilo hospitaliziranih. Od 1. siječnja do 30. studenog 2021. godine, hospitalizirana su ukupno 903 COVID-19 pozitivna pacijenta od kojih su preminula 262. U odvijanju djelatnosti izvršene su brojne organizacijske, tehničke i kadrovske prilagodbe te je trenutno, od ukupnog kapaciteta ove bolničke zdravstvene ustanove, u funkciji zbrinjavanja COVID-19 pozitivnih pacijenata ukupno 100 kreveta.

 U uvjetima proglašene epidemije bolesti COVID-19, Specijalna bolnica za medicinsku rehabilitaciju Stubičke Toplice sukladno Odluci Ministarstva zdravstva o privremenom pružanju zdravstvene skrbi oboljelima od bolesti COVID-19 u dijelu objekta Specijalne bolnice za medicinsku rehabilitaciju Stubičke Toplice iz studenog 2020. godine, u objektu Dijana otvorila uspostavila je odjel koji je zbrinjavao COVID-19 pacijente od 9. studenog 2020. godine do 15. siječnja 2021. godine. Liječeno je ukupno 115 pacijenata kroz 1278 tzv. bolničkih dana. Kako bi se osigurali uvjeti za uspostavu odjela, razvod medicinskog kisika s troškom od 160.914,00 kuna financiran je iz sredstava županijskog proračuna.

 Specijalna bolnica za medicinsku rehabilitaciju Krapinske Toplice, sukladno Odluci Ministarstva zdravstva o privremenom pružanju zdravstvene skrbi oboljelima od bolesti COVID-19 uzrokovane virusom SARS-CoV-2 u dijelu objekta Specijalne bolnice za medicinsku rehabilitaciju Krapinske Toplice iz studenog 2020. godine, s 4. prosinca 2020. godine uspostavila je COVID odjel koji je djelovao do 19. veljače 2021. godine. Zbrinuto je ukupno 128 pacijenata. Otvaranje odjela zahtijevalo je kompletnu reorganizaciju ustanove kao i opremanje odjela u čemu su u većem djelu osigurana sredstva osnivača – Krapinsko-zagorske županije. U 2021. godini odjel je ponovno otvoren 19. travnja do 28. svibnja 2021. godine pri čemu je zbrinuto 54 pacijenata. Od 11. studenog 2021. godine, o čemu je od strane Ministarstva zdravstva donesena Odluka o privremenom pružanju zdravstvene skrbi oboljelima od bolesti COVID-19 uzrokovane virusom SARS-CoV-2 u dijelu objekta Specijalne bolnice za medicinsku rehabilitaciju Krapinske Toplice, odjel je opet bio otvoren te je do 26. studenog zbrinut 61 pacijent. S obzirom na specifičnosti (težih) kliničkih slika oboljelih, nabavljena je dodatna medicinska oprema, što je također velikim dijelom financirano sredstvima proračuna Krapinsko-zagorske županije.

 Dom zdravlja Krapinsko-zagorske županije organizira rad u šest ispostava i to: Zlatar, Zabok, Krapina, Donja Stubica, Pregrada i Klanjec u kojima je zastupljena kompletna primarna zdravstvena zaštita. U sastavu ima ordinacije obiteljske medicine, stomatologije, ginekološke ordinacije, pedijatriju, RTG i laboratorijsku dijagnostiku, specijalističku zdravstvenu zaštitu, patronažnu službu, sanitetski prijevoz i palijativnu skrb. U uvjetima proglašene pandemije, djelatnici Doma zdravlja Krapinsko-zagorske županije provode cijepljenje, sudjeluju pri uzimanju briseva kod Opće bolnice Zabok i bolnice hrvatskih veterana. Pri Domu zdravlja Krapinsko-zagorske županije bilo je organizirano testiranje za osobe koje su bile angažirane u popisu stanovništva i testiranje za zaposlenike javnih službi, te testiranje djelatnika Doma zdravlja. Zaposlenici Doma zdravlja sudjeluju u radu stožera civilne zaštite jedinica lokalnih samouprava i Krapinsko-zagorske županije.

 S obzirom na proglašenu epidemiju, Zavod za javno zdravstvo Krapinsko-zagorske županije ima čelnu ulogu u sprečavanju njenog širenja te je većina poslovanja, prvenstveno Higijensko-epidemiološkog i Odjela za kliničku mikrobiologiju ali i svih ostalih odjela Zavoda, bila usmjerena na predmetne aktivnosti. Kroz čitavo razdoblje, Zavod je provodio distribuciju cjepiva, cijepljenje, kontaktirao oboljele i njihove kontakte radi evidencije i upisa u digitalnu platformu, surađivao sa svim interventnim službama, zdravstvenim i drugim ustanovama u cilju davanja promptnih uputa o protuepidemijskim mjerama, kao i davao upute široj populaciji ali i poslodavcima i radnicima kod izbijanja bolesti u kolektivima (zdravstvenim, socijalne skrbi, odgojno-obrazovni, gospodarski). U Zavodu se provode dijagnostički postupci – testiranje brzim antigenskim testovima i serološka testiranja.

 Prema podacima Zavoda za javno zdravstvo Krapinsko-zagorske županije, na dan 2. prosinca 2021. godine, gledajući od 15. ožujka 2020. godine, evidentirano je ukupno 21.323 COVID-19 pozitivnih osoba. U promatranom razdoblju preminulo je 469 COVID-19 pozitivnih osoba. Trenutno je 1.767 aktivnih slučajeva od kojih je 101 osoba hospitalizirana.

 Od početka cijepljenja do 2.12.2021. ukupan broj utrošenih doza je 124.304. Prvom dozom cijepljeno je 65.180 osoba (52,4% ukupnog stanovništva Krapinsko-zagorske županije), drugom dozom cijepljeno je 52.133 osoba (41,9% ukupnog stanovništva Krapinsko-zagorske županije). 44,7% ukupnog stanovništva Krapinsko-zagorske županije ima završeno cijepljenje, a treću dozu primila je 6.991 osoba.

 Sve tri bolničke ustanove, Zavod za javno zdravstvo Krapinsko-zagorske županije, Zavod za hitnu medicinu Krapinsko-zagorske županije i Dom zdravlja Krapinsko-zagorske županije sa svojim zdravstvenim djelatnicima sudjeluju u uzimanju uzoraka za testiranje na lokaciji pri Općoj bolnici Zabok i bolnici hrvatskih veterana te kroz cijelo vrijeme trajanja epidemije sudjeluju u radu Stožera civilne zaštite Krapinsko-zagorske županije.

**V. FINANCIRANJE SUSTAVA CIVILNE ZAŠTITE U 2021. GODINI**

|  |  |  |  |
| --- | --- | --- | --- |
| **R. BR** | **NAMJENA** | **PLANIRANO U 2021. GODINI** | **REALIZIRANO DO 2.12.2021.** |
| 1 | financiranje redovne djelatnosti Vatrogasne zajednice Krapinsko-zagorske županije | 1.000.000,00 | 1.000.000,00 |
| 2 | financiranje redovne djelatnosti Hrvatske gorske službe spašavanja Stanice Krapina | 75.000,00 | 73.261,94 |
| 3 | sufinanciranje nabave službenog vozila za potrebe Hrvatske gorske službe spašavanja Stanica Krapina | 67.000,00 | 66.381,00 |
| 4 | financiranje redovne djelatnosti Društva Crvenog križa Krapinsko-zagorske županije | 465.000,00 | 426.250,00 |
| 5 | ostali nespomenuti rashodi - civilna zaštita  | UKUPNO 622.000,00  | UKUPNO 472.733,28 |
|  | opremanje javnih vatrogasnih postrojbi |  | 360.995,00 |
| obilježavanje Dana civilne zaštite  | 3. 000,00 |
| članarina za Platformu hrvatskih županija i gradova za smanjenje rizika od katastrofa | 3.000,00 |
| dezinfekcijska sredstva za školske ustanove i Krapinsko-zagorsku županiju | 22.557,25 |
| nadoknada troškova kupnje namirnica za potresom pogođeno područje Sisačko-moslavačke županije | 41.893,42 |
| građevinski materijal za potresom pogođeno područje Sisačko-moslavačke županije | 33.812,85 |
| ostali troškovi | 7.474,75 |
| 6 | stambeni kontejneri za stanovnike na potresom pogođenog područja Sisačko-moslavačke županije  | 178.000,00 | 177.125,00 |
| 7 | troškovi intervencija vatrogasnih postrojbi po nalogu županijskog vatrogasnog zapovjednika | 2.000,00 | 0,00 |
| 8 | nadoknada troškova po aktivaciji društava Crvenog križa | 30.000,00 | 9.395,23 |
| **UKUPNO**  | **2.439.000,00** |  **2.225.146,44** |

**VI.** Ova Godišnja analiza stanja sustava civilne zaštite na području Krapinsko-zagorske županije za 2021. godinu objaviti će se u „Službenom glasniku Krapinsko-zagorske županije“.

 **PREDSJEDNIK ŽUPANIJSKE SKUPŠTINE** Zlatko Šorša

 DOSTAVITI:

1. Područni ured civilne zaštite, Služba civilne zaštite Krapina,

 Ivana Rendića 7, Krapina,

1. Upravni odjel za opće i zajedničke poslove,
2. „Službeni glasnik Krapinsko-zagorske županije“, za objavu,
3. Za zbirku isprava,
4. Za prilog zapisniku,
5. Pismohrana.